**Біз мінажат еткенде Құдай қайда?**

Кейде біз мінажат еткенде, Құдай бізбен бірге бөлмеде бар екенін сезе аламыз. Бірақ, кейде, Құдай бізден алыс болып көрінеді. Біреу осындай жағдайды: «Егер Құдай сізден алыс болып сезілсе, кімнің алыстап кеткенін тапшы!» деп айтқан екен. Бірақ бұл шынымен солай деп ойламаймын. Өйткені, бұл, егер сіз Құдайдың қатысуын «сезбесеңіз», онда Ол сіздің қасыңызда жоқ деген сөзбен бірдей болар еді.

Сезім - сенімнің соңынан еретін нәрсе. Бұны пойыздың бейнесін қолдана отыра суреттеуге болады. Фактілер/деректер – қозғалтқыш күш, Сенім - қозғалтқышқа бекітілген вагон және оның артында Сезім жүреді. Алдымен фактілер, содан кейін сенім, содан соң сезім.

Біз мінажат еткенде, Құдай әрқашан қасымызда екенін Мұса айтқан еді. Ол бұл сөздерді біз күмәнданбауымыз үшін жазды: «Шынында, біз қай кезде мінажат етсек те, Құдайымыз Жаратқан Ие бізге жақын тұрады. Ал табынған тәңірлері дәл солай жақын тұратын тағы басқа үлкен халық бар ма?!» (Заңды қайталау 4:7).

Біз орасан зор ғаламда өмір сүріп жатқандықтан, сіз мінажат еткенде Құдай сізден тым алыс деп ойлап қалмаңыз. Бір сәтке де олай ойламаңыз. Біздің Құдайымыз бір уақытта барлық жерде бола алатындай Құдіретті.

Дәуіт Құдай жоқ жерлер туралы ойланып көріп, ақыры сондай жерді таба алмай:

«Сенің Рухыңнан мен қайда қашпақпын?

Көз алдыңнан қайда жасырынбақпын?

8Көкке көтерілсем, сол орындасың,

Тұңғиыққа түссем де, Сен сондасың.

9Таң шапағына қалықтап ұшсам да,

Не теңіздің ар жағына қонсам да,

10Сол жерде де мені қолың жетелеп,

Құдіретті қолың ұстайды демеп.» (Забур 139:7—10)

Сондықтан мінажат еткенде Құдайдың сізді естіп тұратынын есте сақтаңыз. Мұса: “Шынында, біз қай кезде мінажат етсек те, Құдайымыз Жаратқан Ие бізге жақын тұрады.”,— деді.